Source: https://www.neslusa.sk/dokumenty-obce/vseobecne-zavazne-nariadenia/vzn-2016-03-cennik
Timestamp: 2018-09-22 06:07:02+00:00
Document Index: 7680991

Matched Legal Cases: ['§ 2', '§ 3', '§ 43', '§ 43', '§ 12', '§ 4']

Všeobecne záväzné nariadenie č. 3/2016 o úhradách za poskytované služby a úkony vykonávané Obcou Nesluša a za prenájom priestorov budov, pozemkov a prenájom zariadení Obce Nesluša - Obec Nesluša
(1) Toto všeobecne záväzné nariadenie (ďalej len „VZN“) upravuje jednotlivé služby a úkony vykonávané obcou, prenájom priestorov budov a prenájom zariadení, spôsob a výšku úhrady za ne.
(2) Služby a úkony sú vykonávané Obecným úradom v Nesluši a starostom obce, ako výkonným orgánom obce.
(3) Všeobecne záväzné nariadenie sa nevzťahuje na úkony spoplatňované podľa zákona NR SR č. 145/1995 Z. z. o správnych poplatkoch v znení zmien a doplnkov.
(4) Ceny za poskytované služby a úkony vychádzajú z platnej právnej úpravy – zákona NR SR č. 18/1995 Z. z. o cenách a sú záväzné pre orgány obce Nesluša, Obecný úrad v Nesluši a všetky právnické a fyzické osoby, ktoré o tieto služby a úkony a prenájom požiadajú, s výnimkou oslobodenia uvedeného pri jednotlivých položkách sadzobníka cien, ktorý je súčasťou tohto VZN.
(5) Poplatníkom je právnická alebo fyzická osoba, ktorá dala podnet na prenájom, spoplatňovaný úkon, alebo v záujme ktorej bol prenájom resp. takýto úkon vykonaný. Ak je poplatníkov niekoľko, sú povinní zaplatiť poplatok spoločne a nerozdielne.
(6) Ak sadzobník cien neustanovuje inak poplatková povinnosť vzniká podaním podnetu alebo žiadosti na prenájom, vykonanie služby alebo úkonu obcou Nesluša.
§ 2 - Dohoda o cene
(1) Dohoda o cene je dohodou o výške ceny a vznikne tým, že žiadateľ súhlasí s uvedenou cenou, alebo tým, že požadovanú cenu zaplatí.
(2) Súčasťou ceny môžu byť úplne alebo sčasti náklady na obstaranie, spracovanie, prevádzkovanie zariadenia slúžiaceho na prenájom, poskytovanie služieb a úkonov obce.
§ 3 - Zmluvný vzťah
(1) Obec Nesluša stanovuje sadzobník cien za poskytované služby a úkony, ktorý je neoddeliteľnou súčasťou tohto VZN.
(2) Sadzobník cien je návrh na uzavretie zmluvy v súlade s ustanovením § 43 Občianskeho zákonníka.
(3) Účastníci zmluvy sú povinní dbať, aby sa pri úprave zmluvných vzťahov odstránilo všetko, čo by mohlo viesť k vzniku rozporov (§ 43 Obč. zákonníka). Zároveň nesmú zneužívať svoje postavenie na miestnom trhu (§ 12 zák. č. 18/1996 Z. z. v znení neskorších zmien a doplnkov).
(4) Starosta obce sa splnomocňuje, aby v individuálnych prípadoch hodných zreteľa (najmä v sociálnych prípadoch) rozhodol:
(5) V prípadoch jednorazového poskytovania služieb a vykonania úkonu zo strany obce nemusí byť uzatvorená písomná zmluva. Postačuje odôvodňujúca dohoda o úhrade ceny za prenájom, poskytnutú službu alebo vykonaný úkon.
§ 4 - Splatnosť ceny
(1) Cena je splatná týmito spôsobmi:
(2) Úhrada ceny môže byť realizovaná: VZN č. 4/2015 – O úhradách za poskytované služby a úkony vykonávané obcou Nesluša a za prenájom priestorov budov, pozemkov a prenájom zariadení
prevodným príkazom na účet obce v peňažnom ústave,
poštovou poukážkou na účet obce v peňažnom ústave,
platbou v hotovosti do pokladne obce na obecnom úrade.
(3) Doklad o úhrade za poskytnutú službu alebo vykonaný úkon musí obsahovať náležitosti požadované osobitnou právnou úpravou, najmä zákonom SNR č. 431/2002 Z. z. o účtovníctve.
(4) Ak poplatok nebude zaplatený včas, obec je oprávnená zvýšiť poplatok o 0,3% za každý omeškaný deň platby.
(1) Príjmy zo zmluvných vzťahov podľa tohto VZN sú príjmami rozpočtu obce.
(2) Ak toto VZN neobsahuje bližšiu úpravu použijú sa primerané ustanovenia Občianskeho zákonníka a zákona NR SR č. 18/1995 Z. z. o cenách.
(3) Sadzobník cien určených obcou musí byť zverejnený na úradnej tabuli v obci Nesluša a aj na webovej stránke obci Nesluša.
(1) Na tomto VZN obce Nesluša sa uznieslo Obecné zastupiteľstvo v Nesluši a to dňa 16. 12. 2016.
(2) Návrh VZN a sadzobník cien boli vyvesené na úradnej tabuli od 30. 11. 2016.
(3) Schválené VZN bolo vyvesené na úradnej tabuli od 16. 12. 2016.
(4) Toto VZN nadobúda účinnosť dňom 01. 01. 2017.
(6) Týmto Všeobecne záväzným nariadením sa zrušujú predchádzajúce VZN č. 4/2015.
(7) Neoddeliteľnou súčasťou tohto všeobecne záväzného nariadenia je sadzobník cien.
Schválené znenie: Všeobecne záväzné nariadenie č. 3/2016 (pdf).
Dodatok č. 1 (pdf) schválený uznesením č. V-3/2017 dňa 01. 12. 2017.